title: El Pueyo (Armiellas)
text: El Pueyo (Cabezo del Poyo en castellano), ye un cabezo vistable en lo cantimplano de la sierra de Mont Albán, sobre tot dende lo Norte. Cheolomorfolochicament ye un releu residual de 1.251 m d'altaria en bell meyo de la superficie d'erosión fundamental d'entre 1.050 y 1.100 m que se formó en lo Mioceno superior sobre materials carboniferos d'esta sierra. El Pueyo ye lo punto de muga entre los termins municipals de La Foz de la Viella, Mont Albán y Vivel, estando la localidat mes cercana Armiellas, en lo zaguer termin municipal.
  
  Ye de fácil acceso dende lo termin d'Armiellas, encara que no bi haiga camín pa plegar a la cima, que ye redondeyada. En la versant sud bi ha allagars.
  
  Toponimia 
  Se fa mención d'El Pueyo como muga de lo termin municipal de Teruel en la versión latina de lo fuero de Teruel:
  
  En lo fuero romanz de Teruel se nombra como Poyo de Peydro Ximeno d'acuerdo con la fonetica de l'aragonés terolano:
  
  En lo sieglo XVII bi ha una mención de João Batista Labanha en portugués como cerro del Pueyo que amuestra tanto la pervivencia d'un toponimo con fonetica aragonesa como la suya fosilización tautolochica en lo castellano d'ixa zona d'Aragón:
  
  Referencias
  
  Bibliografía 
   Julián M. Ortega Ortega, José Luís Ona González: Montalbán: Guía de monumentos, paisajes, fiestas y servicios turísticos, Instituto de Estudios Turolenses, Teruel, 2002.
  
  Montanyas d'o Sistema Iberico
  Montanyas d'a provincia de Teruel
  Montanyas de Vivel (Teruel)
  Sierra de Mont Albán
  Montanyas d'as Cuencas Meneras